JohanHeinsen/ENO huggingface dataset:
Viborger Samler, 1848-05-02
Blandt de Dansksindede i Haderslev er der megen Misfornøielse med Regjeringscommissionens passive eller hemmelighedsfulde Bestyrelse, med dens frastødende, aristocratiske og bureaucratiske Væsen samt at den afsender tydske Skrivelser til Danske og sætter Fjendens Allierede paa fri Fod. Slesvigholstenerne have igjen faaet et stort Mod, ere lystige og true med Hævn. De Danske her føle sig beængstede; men paa Landet frygter man for, at Bønderne begynde et Myrderi paa Slesvigholstenerne, naar det ikke kan hielpe at overlevere dem arresterede til Regjeringen og naar en Fjende i Ryggen af vor Armee bliver i Besiddelse af Embedmagt. Krüger har talt djærvt i Rendsborg, men han lader til at ville gjøre det Samme mod en Bestyrelse fra Kongeriget, naar denne ikke er bedre end den tydske; han vil have en folkelig Bestyrelse i slesvigsk Aand. Amtmand Johansen er bleven mere folkelig end Commissairerne; han har samtykket i, at Laurids Skau og de nordslesvigske Stænderdeputerede ordne Amtsraad og andre communale Jndretninger, men dette trænger saameget til at blive ledet paa den rette Maade. Nis Lorenzen m. Fl. anbefaler at lade Krigsretter prøve Embedsmændenes fjendtlige og oprørske Sindelag, og midlertidig lade Officerer bestyre en Deel Embeder, uden at blive for længe paa et Sted. Flor har gjort Commissionen Forestillinger, men det har ikke frembragt nogen Virkning som kan berolige Gemytterne. (Hp. A.)
Viborger Samler, 1848-05-02
Jblandt de Saarede er ogsaa en ung Lieutenant Thorkelin af Jægerne, hvis Haand blev gjennemskudt af 3 Riffelkugler. Da 3die Jægercorps i Slaget tilsidst trak sig tilbage til Hovedstyrken, faldt Major v. Holm, en af vor Armees modigste og meest uforfærdede Officerer. Ved at Halvparten af 11te Bataillons Officierer er saaret eller falden, er Secondlieutenant v. Stockfleth avanceret til Compagnichef. Af saarede Frivillige nævnes og beklages især Gerhard Ploug, som har mistet en Arm. (Dv., En Borger i Hamborg har tilstillet Comiteen i Aarhuus 1000 Rbd. i Krigsbidrag.
Viborger Samler, 1848-05-02
Kolding, den 29de April (Aften). Det er nok vist, at Preusserne nu ere i Haderslev. General Wedel's Corps er endeel Nord for Kolding=Aa, efter Sigende ikke i den bedste Tilstand. Herfra og fra Omegnen ere nu alle Baade og Skibe borttagne og bragte i Sikkerhed til Øerne.
Viborger Samler, 1848-05-02
Af et Privatbrev fra et Sted imellem Kolding og Fredericia d. 30te April Aften Kl. 11. Fjendens Forposter og et Armeecorps have naaet Haderslev og en Recognoscering af dem er foretaget Nord for Byen. - General Wedell skal være dispenseret fra hans Post og Oberstl. Baggesen være tildeelt Overcommanden over Cavalleriet. – Fredericia Fæstning er aldeles desarmeret og Alt overført til Middelfart; deriblandt ogsaa de 1400 Recrutter der laae hersteds for at indøves.
Viborger Samler, 1848-05-02
- Oberstl. Krabbe er saaret og fangen, Staggemeyer, har forvredet en Fod og er i Middelfart. - Kammerjunker Rothenburg commanderer 13de Bataillon."
Viborger Samler, 1848-05-02
Aalborg, den 29de April. Tre raske unge Sømænd, fra Sæby, dHrr. Brodkor, Kragh og Rasch, ere idag passerede igjennem som inddøvede Frivillige til Armeen; to Andre, Kjøbmændene Pet. Larsen og Lars Larsen sammestedsfra, ere allerede tidligere afgaaede søvært, den Sidste til Orlogs og er kommen ombord i "Geiser." Fra Frederikshavns Egnen have to Frivillige, Skolelærer fra Bangsbostrand Holm og hans Medhjælper Bagger, sluttet sig til Reserve Bataillonerne her i Byen. - Pract. Læge Batterichir. N. P. V. Willemoes i Thisted nævnes ansat som Overlæge ved en af de Reservebatailloner, som sammendrages her i Byen. Øvrige Officierers og Lægers Beskikkelse er endnu ubekjendt. (Ab. Av.)
Viborger Samler, 1848-05-02
Bankcontoiret i Aarhuus er ved en Staffetmeddelelse, som indtraf dertil i Løverdags Aftes fra Generalcommandoen i Kolding, opfordret til at træffe Foranstaltninger til Sikkring af Bankens Midler i paakommende Tilfælde.
Viborger Samler, 1848-05-02
Randers, den 1ste April. Jgaar Morges afgik herfra med Pakkeposten sønderpaa ikke færre end 10 Bivogne med frivillige Gaver af Uldent og Linned, Fedevarer &c. &c. til Armeen, deels kommende nord, deels vesterfra, eller indsamlet her i Byen og Omegn. Mere vil efterhaanden følge. Efter en den 25de April af en Deel Damer udstædt Jndbydelse blev her øieblikkelig tegnet for 1,200 Par uldne Sokker, hvoraf de 200 tilligemed 177 Par linnede allerede afsendtes igaar. - Omtrent 80 unge Mennesker, der tildeels allerede ere øvede i Vaabens Brug, have her erklæret sig villige til at gaae imod Fjenden. –
Viborger Samler, 1848-05-02
Ved Generaltoldkammer-Resolution af 29de April til samtlige Toldsteder ere disse beordrede til at beslaglægge alle preussiske, mecklenborgske, hanoveranske og hanseatiske Skibe. Et her i Havnen liggende hanoveransk Skib, der allerede foreløbig var stoppet, er, som Følge heraf, nu beslaglagt. Det glæder os, ved samme Leilighed at kunne meddele, at den herværende hanoveranske Consul Kjøbmand Falkenberg, har nedlagt sin Function. Jgaar indtraf her, under Transporten af Kanoner fra Arsenalet til Indskibning til Nyborg, det høist beklagelige Tilfælde, at en Artillerist, idet han tabte Tømmen og vilde gribe efter den, gled ned under Vognen, der, belæsset med et svært Batteristykke, gik over ham og knuste ham baade Bryst og Rygrad. Han døde naturligviis efter faa Øieblikkes Forløb. (Rand. Av.)J "Thist. Av. udtales om det ikke skulde være hensigtsmæssigt at tænke paa et armeret Forsvar af Limfjorden, navnlig med Hensyn til Muligheden af at Jylland kunde blive givet til Priis for de tydske Friskarer. J Besiddelse af nogle Kanonbaade og et bevæbnet Dampskib kunde man her let holde Tydskerne borte og derved bevirke et sikkert Tilflugtsted for vore Naboer hinsides Fjorden.
Viborger Samler, 1848-05-02
Agger Kanals Skibsliste. Jndk. den 22de April: J. Jacobsen fra Grimstad til Lemvig med Trælast, K. C. Krogh fra Brevig til Thisted med dito. Den 25de: D. Gunnersen fra Grimstad til Thisted med Trælast, H. Bruun fra Drammen til Nykjøbing med dito. Den 26de: P. Johnsen fra Grimstad til Thisted med dito, O. Abrahamsen fra Christiansand til Lemvig med dito. Den 27de: A. C. Larsen fra Altona til dito med Stykgods, N. M. Jessen fra Hull til dito med Steenkul. – Udg. den 20de, P. Petersen fra Thisted til Norge med Kornvarer, N. Jacobsen, fra Struer til Mandahl med dito. Den 25de: J. J. Grønnerup fra Struer til London med Havre.
Viborger Samler, 1848-05-02
AVERTISSEMENTS. Vor dyrebare kjære ældste Datter Else Cathrine blev os, efter det alvise Forsyns urandsagelige Styrelse, ved Døden berøvet den 25de Dennes i hendes 20de Aar, efter 6 Ugers Sygeleie af en voldsom Brystræring. Hun var sine Forældres Fryd, der med inderlig Glæde havde haabet at see den elskede Afdøde forenet med en agtet og elsket Brudgom, nu netop i denne Tid, da Døden, bootrev hende fra vor Midte. Vor Sorg er stor, men vor Trøst være, at Herren, der i sin Viisdom borttog den Kjære fra Jordelivets Trængsler, og Lidelser, i sin Naade vil styrke og skjænke hendes dybtsørgende Efterladte Kraft og Mod til at bære det smertefulde Tab, indtil vi hisset mødes med den Forklarede. Nyeholm, den 27de April 1818. A. A. C. Rasmussen. H. Rasmussen.
Viborger Samler, 1848-05-02
J Henhold til Justitsministeriets Skrivelse af 17de Dennes til Viborg Amt, communiceret mig den 24de næstefter, er Spørgsmaalet: "om de saakaldte forbedrede RheumatismusAfledere blive at henføre til de i det Kongelige Danske Cancellies Circulair=Skrivelse af 11te Marts f. A. omhandlede Arcana, hvis Falholdelse af Andre, end Apothekerne er utilladelig, besvaret bekræftende. Hvilket herved bekjendtgjøres til Efterretning for og Jagttagelse af Byens Handlende. Viborg Byefogedcontoir, den 28de April 1848. Chr. Koefoed.
Viborger Samler, 1848-05-02
Da der til Lazarethetet i Faaborg føles Trang til CharpiBandager og Lagener, saa er jeg forvisset om, at man saavel i Viborg og Skive, som i Salling og alle øvrige Amtets Landsogne, velvilligen vil stræbe at afhielpe dette Savn, og derved bidrage til at forskaffe vore saarede, modige Fædre landsforsvarere nogen Lindring. Jeg tillader mig derfor at bemærke, at jeg fremdeles med Glæde besørger Afsendelsen, hver Tirsdag og Løverdag Morgen Kl. 9.
Viborger Samler, 1848-05-02
Jndtil Dato har jeg til Lazaretherne afsendt: 11 8 Charpi, Bandager og Compresser fra Viborg By og flere af Amtets Landsogne. 32 Par Lagener fra Hammershøi, Worning og Qvorning Sogne; og til Armeen circa 300 Par Strømper og Sokker fra Viborg By og flere Landsogne. E. Bretton. Viborg, den 2den Mai 1848. Paa Grund af en fra Stiftamtet under 3die d. M. modtaget Communication af Cancelliets Skrivelse af 28de f. M., saalydende: At det herved approberes, at det ved Regulativet for Viborg Kjøbstad fastsatte Antal af 6 Borgerrepræsentanter. for bemeldte Kjøbstad forøges til 9, det skulde Collegiet, i Anledning af det med Hr. Kammerherrens Skrivelse af 13de d. M. hertil indkomne Andragende fra en Deel ikkenæringsdrivende Grundeiere i bemeldte By, og Communalbestyrelsens derover afgivne Erklæring, til fornøden Efterretning og Bekjendtgjørelse tjenstligst melde." opfordres DHerrer Grundeiere til snarest muligt at vinde Borgerskab her i Byen, da derefter en Borgersamling vil blive foranstaltet til Valg af 3 ny Medlemmer af Borgerrepræsentationen.
Viborger Samler, 1848-05-02
Communalbestyrelsen i Viborg, den 26de April 1848. Chr. Koefoed. J. Hagemann. S. Buchwaldt. A. W. Sandberg. G. Bove. S. Mehlesen. L. Hammer. N. Lindholm.
Viborger Samler, 1848-05-02
Fra Kreiberg Sogn i Salling er af Forstanderne Bertel Nørgaard og Gudike Jespersen indleveret her til videre Forsendelse til Krigernes Fornødenheder: April 29: 200 Rbd. 4 Mk. Sedler, 32 Lagen, 23 Skjorter, 79 Par hele og halve Strømper, samt Liste over 43 Tdr. 2 Skpr. Rug, 112 Tdr. 4 Skpr. Havre, som ligger færdigt til Udskibning, hvor det ved Salling Kyster forlanges. Mai 1. 15 22 15 A. røget Kjød, 11 L. 1 L. Flæsk og 2 22 7 & Ost hvilket Alt afgaaer til Krigsministeriet med næste Pakkepost. Stive Præstegaard 1843, Mai 1. P. D. Aagaard. Jdet vi Undertegnede takke for den Velvillie der mødte os ved Jndsamlingen af Strømper til Armeen, undlade vi ikke at underrette Giverne om, at der ialt af os blev modtaget 137 Par Strømper og 1 Skjorte, hvilke under 28de f. M. herfra ere afsendte med Pakkeposten. Skive, den 1ste Mai 1848. N. Bøisen. Jürgensen.
Viborger Samler, 1848-05-02
Capitain Gedde. er flyttet og boer nu i Klubvært Friis's Gaard i St. Hansgade, hvor jeg bestemt træffes hver Dag fra Kl. 7–10. om Formiddagen og fra 5-8 om Eftermiddagen. Contor Wiberg er flyttet og boer nu ved Siden af Borgerskolen, i det af Skomagermester Stridslandforhen beboede Sted.
Viborger Samler, 1848-05-02
Undertegnede er flyttet fra St. Michelsgade til Vestergade i Hr. Farver Buch's Gaard. Viborg, den 1ste Mai 1848. J. Dragheim, Barbeer. Til Understøttelse. for faldne Krigeres Efterladte. har jeg i Henhold til mine tidligere Annoncer havt den Fornøielse at modtage: Transport fra sidste Bekjendtgjørelse: 1 Td. Rug og 1200 Rbd. 2 Mk., Fra Mad. B. . en Guldsmedenkes Døttre . . Forpagter K. . Sammes Tjenestepige. . . E. R. Døttre . . . . . . Toldbetjent B. . Forpagter I. tilbudt 4 Tdr. Rug. til Dato ialt 5 Td. Rug og 131 Rbd. 2 Mk. Viborg, den 2den Mai 1848. H. Wissing. Dette Blads udenlandske Artikel redig, af Adjunct Reis, den indenlandske af 5 Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-05-04
Stifts-Tidende. Viro. Forsendes med Brevposten i Danmark og Hertugdømmerne. Torsdagen den 4 Mai 1818. Nr. 75. 76 Aarg.
Viborger Samler, 1848-05-04
Udenlandske Efterretninger. Tydskland. Af de med Dagsposten ankomne tydske Tidender erfares, at Forsøget paa at proclamere Republiken i Staden Freiburg er aldeles mislykket, da Forbundstropperne have adspredet de republicanske Vander og bemægtiget sig selve Freiburg. Kampen ved Güntersthalimellem Tropperne og de republicanske Skarer, hvis Styrke angives meget forskjellig, varede imidlertid i flere Timer.
Viborger Samler, 1848-05-04
Staden Freiburgs Porte vare spærrede ved Barricader og den 23de April om Aftenen Kl. 9 aabnedes en heftig Geværild, ligesom ogsaa Staden beskødes af det svære Skyts, som Forbundstropperne førte med sig. Ved Midnat trængte Tropperne ind i Staden, og Jnsurgenterne toge Flugten. Forbundstropperne, der størstedeels bestode af det nassauske Contingent, anførtes af en Gen. Hoffmann. Ogsaa i Heidelberg er Republikens Proclammering strandet paa Borgernes Vedhængen ved de bestaaende Former. Det almindelig udbredte Rygte om at Republiken skulde være proclameret i Mannheim er aldeles urigtigt. De lavere Folkeklasser i denne Stad vare imidlertid i den Grad forbittrede paa de nassauske, i Casernen indqvarterede Tropper, at de vilde storme denne store Bygning; men Nassauerne og de fra Ludwigshaven fremrykkende baierske Tropper angrebe og beskøde Folket. Denne blodige Lection bragte Roligheden tilveie.
Viborger Samler, 1848-05-04
Efter Efterretninger fra Breslau af 26de April er det i Krakau kommet til Kamp mellem Tropperne og Folket, paa Grund af Regjeringens Vægring ved at tillade polske, men ikke i Krakauergebetet fødte Emigranter Ophold i Staden, Barricader opførtes; Staden blev beskudt, og flere Brand raketter skulle fra Slottet være udkastede imod Staden, Roligheden oprettedes, da Emigranterne frivillig havde fjernet sig fra Staden. Den østerrigske General Castiglivne skal være saaret. En Besværingspetition er afsendt til Wien. Der paastaaes, at Keiseren af Østerrig skal, da Krakau indlemmedes i det østerrigske Gebeet, have tilstaaet Rusland Jnterventionsret i det Krakauske Anliggende.
Viborger Samler, 1848-05-04
Den østerrigske Keiser har i et under 26de April dateret Rescript takket for den Modtagelse, som Forfatnings edictet har fundet hos Befolkningen i Wien. Den 25de om Aftenen feiredes ved et høitideligt Fakkeltog Edictets Promulgation.
Viborger Samler, 1848-05-04
En telegraphisk Depesche fra Gørz af 24de April melder, at de østerrigske Tropper ere efter Ratificeringen af den angaaende Underkastelsen af det venetianske Friaul afsluttede Overeenskomst rykkede ind i Udine, hvorfra de vare i Begreb med at drage til Codroipo. Det østerrigske Cabinet i Wien har tilstillet Gesandterne fra Neapel og Toscana deres Reisepasse.
Viborger Samler, 1848-05-04
Storbritannien og Jrland. London, den 25de April. Ogsaa her har en Skjærmydsel fundet Sted imellem de Danske og Tydske, – en Pennefeide imellem dHrr. Orla Lehmann og Ridder Bunsen. Vi indskrænke os tilden bemærkning af Sidstnævnte, preussisk Gesandt i London: "at der i det slesvig-holstenske Anliggende ei handles om nogen Erobring af en Deel af Danmark ved Tydskland.
Viborger Samler, 1848-05-04
Jndenlandske Efterretninger. Mine, troe Kjøbenhavnere! Jeg føler en hjertelig Trang til at bringe Eder Min varmeste Hilsen og Tak for de mange Beviser paa Eders Hengivenhed, som J atter i Søndags ved min Hjemkomst have givet Mig. Værer tilfulde overbeviste om, at Jeg høit skatter den inderlige Kjærlighed for Eders Konge, som J ved alle Leiligheder lægge for Dagen, og at Jeg levende erkjender dens Betydning; men værer og ligesaafuldt gjennemtrængte af den faste Overbeviisning, at Min Kjærlighed til Eder er ikke mindre, Haand i Haand ville Vi vandre med hinanden; i Ondt som i Godt ville Vi staae hinanden bi; den algode Gud give sin Velsignelse til vor fælleds Virken! Modtager endnu engang min uskrømtede Tak og Forsikkringen om Mit tro og oprigtige Sindelag for Eders Vel!
Viborger Samler, 1848-05-04
Christiansborg Slot, den 30te April 1848. Frederik R. A. Moltke. Den Monark, mod hvem hele Tydskland er staaet op under det Paaskud, at forsvare hans undertrykte Undersaatters Rettigheder, sover uden Slotsvagt og Dør poster. Men han har rigtignok ogsaa en Livvagt, som ingen af de efter Popularitet jagende Fyrster kan opvise: hele Folkets Kjærlighed, og stolende herpaa har Allerhøistsamme ogsaa fundet sig foranlediget til at stille Livgardeeskadronen til Krigsministerens Disposition. Bemeldte Eskadron forblev ved Armeen, da Kongen tiltraadte sin Tilbagereise; den commanderes af Prinds Christian, som ikke har noget inderligere Ønske end at kunne afvadske den Plet, som hans tvende forræderske Brødre have sat paa Navnet Glücksborg. (Fdl.)
Viborger Samler, 1848-05-04
Som vi erfare, vil der blive forelagt Stænderforsamlingen i Roeskilde Udkastet til en Lov, hvorved en Jndkomstskat bestemmes til Dækning af Krigsomkostningerne. Grundtrækkene til denne Jndkomstskat skulle i Hovedsagen være basserede paa Besiddelsen af rentebærende Papirer, hvoraf der skal afgaae 8 pCt. og paa Embedsmænds Gage, over 800 Rbd., hvoraf der ligeledes skal afgaae 8 pCt.,der afdrages qvartaliter, samt paa Hartkornet. (Flyst.)
Viborger Samler, 1848-05-04
Redactionen af Fædrelandet har modtaget følgende Skrivelse fra Hovedqvarteret: Hr. Redacteur. J Deres ærede Blad af 27de April d. A. findes i en ledende Artikel følgende Sætning: Et Par Dages Hvile og Pleie vil gjenoprette den Orden og det Mod i Armeecorpset, som, ikke Slaget ved Slesvig, men Udmattelse, Kulde og Sult, i halvtredie Døgn havde begyndt at opløse."
Viborger Samler, 1848-05-04
Da jeg er nøie bekjendt med Forholdene i Armeecorpset, vilde De tillade mig at erklære Dem, at Orden og Mod aldrig har manglet i Corpset, og at dette aldrig har været i en Tilstand, der kunde medføre en Opløsning. Med Høiagtelse har jeg den Ære at undertegne mig Deres ærbødigste F. Læssøe."
Viborger Samler, 1848-05-04
Den i Hr. Capitain Læssøes ovenstaaende Skrivelse omhandlede Artikel var et Uddrag af den fra Armeen indkomne officielle Rapport, som, uden at holde sig strengt til Ordene i denne, forsøgte at gjengive det Jndtryk, samme havde gjort paa os. Jndtrykket var nedslaaende, og det er derfor meget mueligt at den derved fremkaldte Stemning kan have ladet os bruge mørkere Udtryk, end vi maaskee i et lysere Øieblik vilde fundet fuldkomment hjemlede i Rapportens Jndhold. Det er os kjært ved Hr. Læssøes Skrivelse at have faaet en Leilighed til at forsikkre Armeen om, at det fornuftigviis ikke kan have været vor Hensigt at frakjende den Egenskaber, som saa glimrende Kjendsgierninger tilfulde have beviist den besidder. (Fædl.)
Viborger Samler, 1848-05-04
Jdag (i Tirsdags) indtræder Blokaden af følgende tydske Havne ved Østersøen, Rostock, Wismar, Stralsund og Stettin, og imorgen (igaar) tillige af Danzig og Pillau. (Fdl.) Som vi erfare har Krigsministeriet ved Capt. Raasløfs Underhandling erholdt Prøver af Geværer fra England og Tilbud om en betydelig Leverance, der allerede er rede til at afgaae. Hverken i Frankrig eller i Belgien skulle de derværende Geværfabriker have været istand (Flopst.) til at effectuere nogen større Bestilling.
Viborger Samler, 1848-05-04
Ved Minister Lehmanns Afreise fra Götheborg havde en Deel Folk af de bedre Klasser til et Antal af over 400 samlet sig paa det lille Torv for at bringe Broder riget og Ministeren selv deres Hyldning.
Viborger Samler, 1848-05-04
General Wrangel, den preussiske Overcommandeur, skal behandle de danske Fanger paa den vakkreste Maade. De fangne danske Officierer har han ladet beholde deres Kaarde med de Ord, at saa tappre Mænd burde man aldrig berøve deres Værge. J en Skrivelse til Generalmajor Hedemann har han underrettet denne om, at han i Slesvig har ladet begrave 10 Officierer og 101 Underofficerer og Menige af de danske Tropper.
Viborger Samler, 1848-05-04
Med Dampskibet "Malm ankom i Mandags en Mængde danske Haandværkere, som have opholdt sig i Udlandet, men som ved Rygtet om Fædrelandets Farer ere vendte tilbage. for at stille sig i Forsvarernes Række som Frivillige. (F.
Viborger Samler, 1848-05-04
Det kgl. Dampskib Ægir", commanderet af Capitain lieutnant C. N. Wulff, afgik til Sønderborg i Mandags Formiddags. Den russiske Legationssecretair Hr. Ewers var med ombord. (Flopst.)
Viborger Samler, 1848-05-04
J Torsdags forlod under en talrig Mængdes Bifald det af "Comiteen af 26de Marts " dannede Jnfantericorps Odense for at støde til Hæren. Corpset har to Officerer, Capitain (Oberstl.) Hindenburg og Lieutn. (Overkrigscomm.) Stockfleth, for Krigens Udbrud Toldcontrolleur i Elmshorn; Underbefalingsmænd ere Toldbetjent Wessell af Odense samt nogle af Krigsministeriet dertil udcommanderende Underofficerer. Corpset var ved Udrykningen ialt 118 Md. stærkt. En Afdeling paa en Snees Mand, som af flere Grunde ikke kunde rykke ud, da Marschordren indløb, vil forhaabentlig blive Stammen i en ny Afdeling. Det var at ønske, at lignende Corps maatte blive dannet andensteds. Enhver brugbar og kampdygtig Forøgelse af Hæren maa naturligviis være i høieste Grad velkommen. (Fyens Av.)
Viborger Samler, 1848-05-04
Liste over de i Slaget ved Slesvig den 23de April 1848 Faldne og Saarede: 1ste Bat. Preml. Matthiesen, saaret; Preml. Baggesen, dito; Secondl. Beck, dito; Secondl. Schønning, saaret og fangen. 2den Bat. Preml. Adjutant Høst, saaret og fangen. 4de Bat. Preml. Rauch, let saaret. 5te Bat. 3 saarede Underofficerer og Menige. 7de Bat. Secondl. Lillienskjold, let saaret. 9de Bat. 27 saarede Underofficerer og Menige. 10de Bat. Major Ræder, saaret; Capt. Bentzen, dito; Capt. Bonnichsen, død; Preml. Husum, stærkt saaret; Preml. Tronier, dito dito; Secondl. Blom, dito dito; Secondl. Koss, dito dito; 30 saarede Underofficierer og Menige. 11te Bat. Oberstl. Staggemeier, let saaret; Capt. Kurtzhals, haardt saaret; Preml. Rømeling, dito dito; Preml. Stricker, dito dito; Preml. Høier, dito dito; Preml. Hansen, saaret og fangen; Underlægge Lund, saaret. 12te Bat. Capt. Neraae, saaret; Capt. Mecklenburg, død; Secondl. Bie, saaret 34 saarede Underofficerer og Menige. 13 Bat. Oberstl. Krabbe, let saaret og fangen; Capt. Friederichsen (commanderede 7de Bat.) død; Capt. Obel, død; Preml. Henck, saaret. 1ste Jægercorps, Major Schepelern, haardt saaret; Major Holm, død; Preml. Bülow, let saaret; Secondl. Castonier, dito dito; Secondl. Rosen, saaret; Secondl. Glahn, haardt saaret. 2det Jægercorps: Capt. Hveberg, død. 3die Jægercorps. Oberstl. Magius, haardt saaret; Preml. Brunss, saaret; Secondl. Lund, dito; Secondl. Thorkelin, dito. - Desuden savnes et betydeligt Antal baade Officierer, Underofficerer og Menige. – Denne Liste er ikke fuldstændig, da alle Rapporter endnu ikke ere indløbne. Det Manglende, navnligen Underofficerernes og de Meniges Navne, ville bliver bekjendtgjorte, saasnart Materiale dertil haves. - Den 1ste Mai 1848. W. D. W. Lehmann, Adjutant hos Krigsministeren.
Viborger Samler, 1848-05-04
Stabslægen ved det active Armeecorps, Professor Bendz skal under Tumulten i Flensborg i Mandags have forladt sin Post og derfor være stillet under Krigsret. Overlæge Djørup har afløst ham som Stabslæge. (Fdl.)
Viborger Samler, 1848-05-04
Fra den preussiske General Wrangel er sendt en Parlamentair til General Hedemann, dog uden at denne havde noget diplomatisk Ærinde. Ligeledes er fra General Hedemann afsendt en Officier til den fjendtlige Leir for at erkyndige sig om flere fangne og saarede Officerer. For ham skal den commanderende General have udtalt sig med megen Berømmelse om vore Troppers Forhold i Slaget ved Slesvig. (Bl. Td.)
Viborger Samler, 1848-05-04
Kiels Havn er blokeret af danske Krigskibe. Den slesvigholstenske Canal er ligeledes blokeret; et hollandsk Skib, bestemt til Hobro, blev af et dansk Krigskib afviist, og det var nødsaget til at gaae tilbage til Holtenau, som (Bl. Tid. er blokeret.